open-index/open-wikipedia-markdown huggingface dataset:
38. pr. n. e.

__NOTOC__

Godina **38. pne.** bila je redovna godina koja počinje u nedjelju u julijanskom kalendaru. U svoje vrijeme je bila poznata kao **Godina konzulstva Pulhera i Flaka** ili, rjeđe, **godina 716. ''[[Ab urbe condita]]***. Oznaka 38. pne. za ovu godinu se počinje koristiti od ranog srednjeg vijeka, kada je [[kalendarska era]] [[Anno Domini]] u Evropi postala glavna metoda za imenovanje godine. [[Hispanija|Hispaniji]], gdje je do 14. vijeka u upotrebi bila [[španska era]], ova godina se nazivala *'godina 1*'.





== Događaji ==

* 1. januar – Prema ukazu trijumvira [[Oktavijan Cezar|Oktavijana]] u [[Hispanija|Hispaniji]] počinje [[hispanska era]].
* 17. januar – Oktavijan se ženi za [[Livija|Liviju]] iako ona nosi dijete iz prethodno razvrgnutog braka. Za to je dobio posebnu dozvolu od [[Kolegijum pontifeksa|kolegijuma pontifeksa]]. Tri mjeseca nakon vjenčanja rađa sina po imenu [[Nero Claudius Drusus|Neron Klaudije Druz]], koji će zajedno sa starijim bratom [[Tiberije]]m ubuduće živjeti u Oktavijanovom domaćinstvu.
* Oktavijan [[Marcus Vipsanius Agrippa|Marka Vipsanija Agripu]] imenuje guvernerom [[Transalpinska Galija|Transalpinske Galije]]. Agripa guši ustanak [[Akvitanci|Akvitanaca]], a potom poduzima pohod na [[Germani|Germane]] i postaje prvi rimski vojskovođa koji je nakon [[Julije Cezar|Julija Cezara]] prešao [[Rajna|Rajnu]].
* [[Marko Antonije]], Oktavijan i [[Marcus Aemilius Lepidus (trijumvir)|Marko Lepid]] sklapaju *Sporazum u Tarentumu'' (alternativni datum 37. pne.), kojim je Drugi trijumvirat produžen do 33. pne..
* Antonijev Partski rat: Rimski vojskovođa Publije Ventidije Bas kod Kirestike tuče partsku vojsku princa Pakora. Ventidije potom u gradu Samosata stavlja pod opsadu Antioha od Komagene, ali ga Antonije smjenjuje i šalje u Rim.

## Rođenja
* Neron Klaudije Druz, sinovac rimskog cara Augusta (u. 9. pne.)

## Smrti
* Pakor, krunski princ Partije (poginuo u bitci)
* Orod II, partski kralj
Kirestika

**Kirestika** (, )  je bio distrikt antičke Sirije čiji naziv, prema pretpostavkama historičara, potiče od vremena Aleksandra Velikog. Prostirala se među ravnicama Antiohije od Amana i Komagene na zapadu do obale rijeke Eufrat na istoku; na jugu se prostirala do pustinje. U antičko doba je bila gusto naseljena. Najpoznatija je kao mjesto gdje je godine 38. pne. rimski vojskovođa Publije Ventidije Bas u bitci na planini Gindar porazio partskog princa Pakora i tako osvetio Krasovu smrt u bitci kod Kare.

## Reference
Akvitani

**Akvitani** () ili **Akvitanci** su bili drevni narod koji je u antičko doba nastanjivao područje zapadne Galije između obale Atlantika na zapadu, Pirineja na jugu i rijeke Garonne na sjeveru, a koje po njima nosi ime Akvitanija. Iako je Julije Cezar u svojim *[[Galski ratovi (Cezarova knjiga)|Galskim ratovima]]* njihovu zemlju opisao kao poseban dio Galije, dio današnjih historičara ih, na temelju arheoloških artefakata i lingvističkih analiza, ne smatra Galima nego srodnicima današnjih Baska.
Samosata

**Samosata** (, ) je bio drevni grad na desnoj (zapadnoj) obali rijeke Eufrat čije su se ruševine nalazile kraj današnjeg grada Samsat u turskoj provinciji Adjaman, a koje su potopljene nakon izgradnje Ataturkove brane.

Od 163. pne. do 72. n.e. bio je prijestolnica Kraljevstva Komagena. U njemu su se rodili Lukijan i Pavle Samosatski.

## Vanjske veze
* Samosata in the Catholic Encyclopedia
* Historical information about Samosata
* Martyrs of Samosata 
* 1911 encyclopedia entry on Samosata
Orod II od Partije

**Orod II od Partije** (? - 38. pne.), također poznat kao **Hirod Anaridije** (*Hyrodes Anaridius*) bio je partski kralj iz dinastije Arsakida, koji je vladao od 57. pne. do 38. pne. a čiju su vladavinu karakterizirali veliki sukobi s Rimom.

Orod je bio sin kralja Fraata III, koga je ubio zajedno sa bratom Mitridataom III. Braća su podijelila vlast, tako da je Mitridat preuzeo vlast nad Medijom. Međutim, odatle je ubrzo protjeran, ali se godine 55. pne. uz rimsku pomoć pokušao vratiti. Orodov general Surena ga je opkolio, opsjeo i potom zarobio u Seleukiji na Tigrisu.

Orod je poslije morao odbiti još jedan napad - ovaj put od strane rimskog trijumvira Marka Licinija Krasa. Njegovu vojsku je godine 53. pne. u velikoj bitci kod Kare uništio Surena. Parti su potom krenuli u pohod na zapad, kako bi od Rimljana preoteli Siriju, ali je vojnički daroviti Surena na prevaru pogubljen, zato što je Orod smatrao kako njegova popularnost prijeti njegovom prijestolju. Umjesto njega komandu nad trupama je preuzeo njegov sin Pakor, ali njegovu je ofenzivu godine 51. pne. zaustavio Gaj Kasije Longin.

Novu priliku za prodor na zapad su Orodu pružili rimski građanski ratovi, koji su iscrpili i oslabili rimsku državu, pogotovo u istočnim provincijama. Koristeći usluge odmetnutog rimskog generala Kvinta Labijena, Orod je godine 40. pne. pokrenuo veliki pohod, u kome je ispočetka imao velike uspjehe, te pod partsku vlast stavio Siriju, Judeju i skoro cijelu Malu Aziju. Međutim, Rimljani su već sljedeće godine krenuli u protivnapad pod darovitim Publijem Venditijem te povratili najveći dio izgubljenih teritorija. Godine 38. pne. Pakor je ubijen u bitci, što je Oroda teško pogodila. Za nasljednika je imenovao svog sina Fraata IV, ali ga je ovaj iste godine ubio.

Orod je bio oženjen Laodiku, kćer komagenskog kralja Antioha I Teosa i kraljice Izije. Antički izvori ga opisuju kao dobrog poznavatelja i ljubitelja grčke kulture. Prema Plutarhu, prilikom proslave pobjede kod Kare je dao na svom dvoru postaviti predstavu Euripidovih *[[Bakhe (Euripid)|Bakhi]]*, pri čemu mu je kao rekvizit služila Krasova odrezana glava.

## Izvori
* Plutarh, Kasije Dion
37. pr. n. e.

__NOTOC__

Godina **37. pne.** bila je prijestupna godina koja počinje u ponedjeljak u julijanskom kalenadru. U svoje vrijeme je bila poznata kao **Godina konzulstva Agripe i Gala** ili, rjeđe, **godina 717. ''[[Ab urbe condita]]***. Oznaka 37. pne. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavna metoda za imenovanje godina.




== Događaji ==

* [[Rimska Republika|Rimskom Republikom]] formalno upravljaju [[konzul]]i [[Marcus Vipsanius Agrippa|Marko Vipsanije Agripa]] i [[Titus Statilius Taurus|Tit Stacilije Taur]].
* Agripa u gradu Puteoli (današnji Pozzuoli) kraj [[Napulj]]a gradi [[luka|luku]] po imenu "Portus Julius", u kojoj započinje intenzivna gradnja i obučavanje posada [[galija (brod)|ratnih brodova]]. Agripa gradi novu [[rimska mornarica|flotu]], oslobodivši [[rob]]ove kako bi od njih stvorio 20.000 profesionalnih [[veslanje|veslača]]. Agripa na svoje [[kvinkvereme]] postavlja tehničku [[inovacija|inovaciju]] zvanu *harpax'' ("hvatač"); kombinaciju baliste i kuke za hvatanje, temeljenu na drevnom corvusu. 
* Gaj Julije Cezar Oktavijan utanačuje "Drugi sporazum u Tarentumu" zahvaljujući kome je Drugi trijumvirat produžen za sljedećih pet godina. Marko Antonije pristaje Oktavijanu za rat protiv Seksta Pompeja predati 120 brodova, dok mu Oktavijan predaje svojih 1.000 pretorijanaca i 20.000 legionara za rat protiv Parta u Siriji.
* Antonije dolazi u Malu Aziju odakle su istjerani Parti te reorganizira rimsku upravu, oslanjajući se na lokalne velmože koje je učinio svojim klijentima. Vojsku pojačava kontingentima svojih saveznika Aminte od Galatije i Arhelaja od Kapadokije. Antonije obnavlja nekadašnje Pontsko Kraljevstvo koje se sada prostire od Armenije do rijeke Halis, postavivši za njegovog vladara Polemona I.
* Antonijev Partski rat: Rimske trupe izbacuju Parte iz Jeruzalema. Za kralja Judeje je postavljen Herod Veliki a Ananel postaje vrhovni svećenik. Dotadašnji kralj i vrhovni svećenik Antigon II Matatija je zarobljen i pogubljene nakon petomjesečne opsade tokom koje su Rimljani pobili na hiljade Jevreja.
* U Koreji kralj Dongmyeong osniva kraljevstvo Goguryeo. (tradicionalni datum)

## Rođenja
*

## Smrti
* Antigon II Matatija (Antigon Hasmonejac), kralj Judeje (pogubljen po naređenju Marka Antonija)
* Aristobul II, kralj i vrhovni svećenik Judeje (66. pne. – 63. pne.), (assassinated)
* Carica Shangguan (r. 89. pne.)
* Jing Fang (r. 78. pne.), kineski matematičar i muzički teoretičar
Tarentum

**Tarentum** se može odnositi na:

* Taranto, italijanski grad koji je u antici bio poznat kao **Tarent** (*Tarentum*); v. historija Taranta;
* Tarentum (Pennsylvanija), grad u američkoj državi Pennsylvanija;
* *ST Tarentum*, britanski remorker
Tit Stacilije Taur

**Tit Stacilije Taur** (*Titus Statilius Taurus*, cca. 60. pne. - cca. 10. pne.), ponekad poznat i kao **Tit Stacilije Taur I**, bio je rimski vojskovođa, političar i velikodostojnik iz vremena prijelaza Republike u Carstvo.

Bio je rodom iz Lukanije i skromnog porijekla, te je uživao reputaciju *[[novus homo|homo novusa]]*. Za vrijeme građanskih ratova je postao pristaša Marka Antonija, a kasnije komandant njegove flote. Sporazumom u Tarentumu godine 37. pne. Antonije je Taura i njegovu flotu prepustio svom kolegi trijumviru Oktavijanu, istovremeno proglasivši Taura *suffect* konzulom. Taur je s flotom sudjelovao u ratu protiv Seksta Pompeja, a poslije osvajanja Sicilija|Sicilije okupirao Afriku, zbog čega mu je udijeljen trijumf. Godine 34. pne. je Oktavijana pratio na pohodu u Ilirikum. Kada je godine 32. pne. izbio rat između Oktavijana i Antonija, odlučio je prijeći na Oktavijanovu stranu te kao komandant flote znatno pridonio Oktavijanovoj pobjedi kod Akcijuma.

Godine 29. pne. Taur je poslan u Hispaniju gdje je porazio Kantabrijce, Vakcejce i Asturce. Godine 26. pne. ga je Oktavijan, sada već poznat kao car August, ponovno imenovao konzulom. Godine 16. pne. je za vrijeme Augustovog puta u Galiju služio kao gradski prefekt Rima.

Taur je imao dva sina koji su nosila njegovo ime - Tit Stacilije Taur II, koji je umro u mladosti, te Tit Stacilije Taur III. Sin potonjeg, poznat kao Tit Stacilije Taur IV, bio je prokonzul Afrike, a za vrijeme Klaudija optužen za vještičarenje i prisiljen izvršiti samoubistvo.

## Reference i citati

* Appian, B. C. v. 5, 27, 97—99, 103, 109, 118
* Dion Cass. xlix. 14, 38, li. 20, liii. 23, liv. 9
* Tacitus, *Annales*. vi. 11, xii.59
* Syme, R., *Augustan Aristocracy*
Kolegijum pontifeksa

**Kolegijum pontifeksa** () je bilo vrhovno rimsko tijelo državne uprave zaduženo za vjerska pitanja. Sastojalo se od vrhovnih svećenika – *[[pontifex maximus]]a*, vestalskih djevica, *[[rex sacrorum]]a* i *[[flamen|flaminesa]]*. Kolegijum je predstavljao najvažniji od četiri svećenička kolegija u Rimu – ostala tri su bili auguri, svećenstvo petnaestorica i *[[epulones]]*.

## Literatura
* Beard, Mary. "Roman Priesthoods." Civilization of the Ancient Mediterranean: Greece and Rome. 3 vols. New York: Scribner's, 1988.
* Dionysius of Halicarnassus, *Roman Antiquities*II. lxxiii, From LCL
* Szemler, G.J., The Priests of the Republic: A Study of the Interactions between Priesthoods and Magistracies. Collection Latomus. 127 (1972)

## Vanjske veze
* Pontifex maximus and the college of pontiffs 
* Smith's Dictionary of Greek and Roman Antiquities, article "Pontifex"
Neron Klaudije Druz

**Neron Klaudije Druz Germanik** (, 14. januar 38. pne. - 14. septembar 9. pne.), rođen kao **Decim Klaudije Druz** (**') isto tako poznat kao **Druz**, **Druz I**, **Neron Druz** ili **Druz Stariji''' je bio rimski političar i vojskovođa iz vremena ranog Carstva, najpoznatiji kao otac cara Klaudija.

## Povezano
* Druzov luk

## Reference

## Vanjske veze
Balista

**Balista** (, pl. *ballistae*, od grčki βαλλίστρα - *ballistra* odnosno od - βάλλω *ballō*, "baciti"), je bilo antičko artiljerijsko oruđe, koje je, koristeći mehanizam dvije poluge s uvrtanjem, ispaljivalo projektile u obliku teških kopalja ili kamenja. Od njega se razvio rimski scorpio, odnosno *[[polybolos]]*.

## Izvori

 
## Vanjske veze

* Ancient Greek Artillery Technology 
* Reconstructions and Plans of Greek and Roman Artillery 
* The reconstruction of a full-size working ballista by BBC TV and the Discovery Channel 
* http://www.youtube.com/watch?v=jolYDinb_50
* http://www.youtube.com/watch?v=DeoielGT2zk
* https://archive.today/20130111021246/www.frapanthers.com/teachers/white/galleries/roman_artillary/RomanPalintonePlan.jpg
* http://www.romanarmy.net/artillery.htm
Kuka za hvatanje

**Kuka za hvatanje** (, ) je naziv za sidro s tri ili pet kuka vezano užetom koje se baca ili stavlja na neku površinu kako bi se za nju pričvrstilo. Obično se koriste kako bi se privremeno osigurao jedan kraj užeta. U prošlosti su se koristile u pomorskim bitkama kako bi privukle neprijateljski brod i omogućile abordaž. Danas ih koriste pripadnici specijalnih jedinica za penjanje, odnosno inženjerci za čišćenje minskih polja od poteznih mina. U tu svrhu se koriste uređaji nalik na tromblon, odnosno posebne vrste samostrijela. U civilne svrhe ih koriste planinari.

## Reference
Ananel

**Ananel** (, također poznat i kao Hanamil Egipćanin, bio je jevrejski svećenik iz 1. vijeka pne. Nakon što je uz rimsku pomoć godine 37. pne. preuzeo vlast nad Judejom, kralj Herod Veliki ga je imenovao vrhovnim svećenikom Izraela. Međutim, samo godinu dana kasnije ga je smijenio kako bi na to mjesto postavio Aristobula, hasmonejskog princa i brata svoje žene Marijamne. Čim je Aristobul zadavljen, Herod je ponovno imenovao Ananela za svećenika. Kada i kako je njegov mandat prestao, nije poznato, ali je već godine 29. pne. Herod kao novog svećenika postavio Simona Betusijanca.

## Reference
* JewishEncyclopedia.com
Arijarat IX od Kapadokije

**Arijarat IX Euzeb Filopator** (, Ariaráthēs Eusebḗs Philopátōr; cca. 104. pne. - 87. pne., bio je kralj Kapadokije u periodima cca. 101–89. pne. ili 96. pne.– 95. pne.). Njegov otac je bio pontski kralj Mitridat Veliki, koji ga je u dobi od osam godina postavio na kapadokijsko prijestolje poslije ubistva kapadokijskog kralja Arijarata VII. Arijarat je tamo vladao pod paskom lokalnog plemića Gordija. Lokalno stanovništvo se, međutim, pobunilo, protjeralo Arijarata IX i za kralja postavilo Arijarata VIII. Mitridat je na to reagirao vojnim pohodom nakon koga je Arijarat IX vraćen na prijestolje. U dinastijski sukob se oko 95. pne. umiješao i rimski Senat predloživši da Kapadokija postane republika. Narod je, međutim, umjesto toga za kralja izabrao Ariobarzana I Filoromaja. Za vrijeme prvog mitridatskog rata Kapadokiju su zauzele trupe Mitridatovog saveznika, armenskog kralja Tigrana Velikog te ponovno vratile Arijarata IX na vlast. On je, međutim, nakon rimske intervencije ponovno zbačen. Poslije je poginuo boreći se uz oca u Tesaliji.

## Literatura
* Hazel, John; *Who's Who in the Greek World*, "Ariarathes IX", (1999)
Ariobarzan I od Kapadokije

**Ariobarzan I od Kapadokije** (1. vijek pne.) također poznat pod nadimkom **Filoromaj** (*prijatelj Rimljana*) bio je vladar antičke Kapadokije od 95. pne. do 63/62. pne. Na prijestolje je došao kada je narod Kapadokije odbio prijedlog rimskog Senata da Kapadokija postane republika, te tako riješi dinastijski spor u koji su se upetljali vladari Bitinije i Ponta. Ariobarzan je postao vjeran rimski saveznik i bliski suradnik Kornelija Sule. Za vrijeme mitridatskih ratova je tri puta svrgnut od strane Armenija|armenskog kralja Tigrana Velikog, ali se tri puta vratio na prijestolje uz rimsku pomoć. Na kraju trećeg mitridatskog rata je 63/62. pne. abdicirao u korist svog sina Ariobarzana II Filopatora. Kćerka Izija mu se udala za kralja Komagene Antioha I Teosa.

## Literatura
Goguryeo

**Goguryeo** ili **Koguryŏ** (korejski izgovor: koɡuɾjʌ) je bilo drevno korejsko kraljevstvo smješteno u sjevernom i centralnom dijelu današnjeg Korejskog poluotoka, južnoj Mandžuriji i južnim dijelovima Primorskog kraja na ruskom Dalekom Istoku.

Zajedno sa kraljevstvima Baekje i Silla, Goguryeo je tvorio Tri kraljevstva Koreje. Goguryeo je bitno učestvovao u borbi za kontrolu and Korejskiom polutokom te imao razvijene odnose sa susjednom Kinom i Japanom.

Samguk Sagi, tekst iz 12. vijeka, sugerira kako je Goguryeo osnovana godine 37. pne. od Jumonga, princa države Buyeo. Arheološki dokazi i druge indicije, pak, sugeriraju da je kultura Goguryeo postojala od 2. vijeka pne. odnosno od vremena pada Gojoseona, ranijeg kraljevstva koje je vladalo južnom Mandžurijom i sjevernom Korejom.

Goguryeo je bila regionalna sila Sjeveroistočne Azije sve dok je 668. nije porazio savez kraljevstva Silla i kineske dinastije Tang. Njenu teritoriju su poslije podijelili Kina, Ujedinjena Silla i Balhae.

Riječ "**[[Koreja]]**" dolazi od riječi "**[[Goryeo]]**", koja je ispočetka označavala Goguryeo.

## Vanjske veze

*  Encyclopaedia Britannica 
*  Encarta(  2009-10-31) 
*  Columbia Encyclopedia
*  Information about the ancient kingdom 
*  Goguryeo of Korea
64.

Godina **64.** (**[[rimske brojke|LXIV]]**) bila je prijestupna godina koja počinje u nedjelju u julijanskom kalendaru. U svoje vrijeme je bila poznata kao **Godina konzulstva Basa i Krasa** ili, rjeđe, **godina 817. ''[[Ab urbe condita]]**''. Oznaka "64." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.

__NOTOC__
## Događaji
* Seneka objavljuje da su svi ljudi jednaki, uključujući robove.
* Napisana Prva poslanica Petra.
* 18.7. - Veliki rimski požar započinje u trgovačkoj četvrti Rima i ubrzo se počinje širiti van kontrole dok, car Neron po predaji, svira svoju liru i pjeva promatrajući požar sa sigurne udaljenosti. Prije nego što će prestati, požar uništava gotovo polovicu cijelog grada, a nakon toga rimske vlasti za katastrofu odgovornima proglašavaju lkršćane, mali, ali radikalni i brzorastući religijski pokret. Među Rimljanima se, pak, šire glasine da je požar potpalio sam Neron.
* Optuživši ih za potpaljivanje Rima, rimski car Neron započinje masovne progone kršćana, a prilikom kojih je pogubljen Sveti Petar.
* Neron nastoji obnoviti Rim kroz masovni program izgradnje u kome bi građevine bile bogato ukrašene, ulice proširene te u gradu postojali široki trgovi. Neronov plan neće biti primijenjen sve do njegove smrti.
* Lugdunum (današnji Lyon), privredno i upravno sjedište rimske Galije, šalje izdašnu financijsku pomoć Rimu kako bi se carska prijestolnica što prije obnovila. Kada zimi 64/65. i sam Lugdunum bude pogođen požarom, Neron naređuje da se ta sredstva vrate.
* Fenicija administrativno pripojena Siriji.
* Kušani pljačkaju i pustoše grad Taksila (u današnjem Pakistanu).

## Rođenja
* 13.9. – Julija Flavija, kćer rimskog cara Tita, ljubavnica njegovog brata Domicijana
* Filon iz Biblosa, feničanski historičar (u. 141)

## Smrti
* Sveti Pavle (najraniji datum) 
* Sveti Petar (najraniji datum)
* Carica Yin Lihua (r. 5)
Arijarat X od Kapadokije

**Arijarat X**, zvan Euzeb Filadelf (, Ariaráthēs Eusebḗs Philádelphos: *Bogobojazni, bratoljubiv*, ? - 36. pne.) bio je kralj antičke Kapadokije. Godine 42. pne. je naslijedio svog brata Ariobarzana III. Godine 36. pne. je pogubljen po naređenju Marka Antonija, koji je na njegovo mjesto postavio Sisina, kasnije poznatog kao Arhelaj od Kapadokije.

## Literatura
*
Arhelaj od Kapadokije

**Arhelaj IV**, kasnije **Arhelaj od Kapadokije** (na grčkom **ο Αρχέλαος**, rođen kao **Sisin** (Sisines, ? - 17. n.e.?) bio je posljednji kralj antičke Kapadokije. Rodio se kao sin Arhelaja III, prosvećenika grada Komana i Glafire, koja je kasnije postala ljubavnicom Marka Antonija. Bio je praunuk Arhelaja, pontskog generala u prvom mitridatskom ratu.

Godine 36. pne. je Marko Antonije ušao u Kapadokiju, svrgnuo i pogubio tadašnjeg kralja Arijarata X te postavio Arhelaja na njegovo mjesto. Usprkos toga, Arhelaj je za vrijeme rata Istoka i Zapada prebjegao Oktavijanu i na njegovoj strani sudjelovao u bitci kod Akcijuma. Oktavijan mu je za tu uslugu dao dijelove teritorija Kilikije i Male Armenije. Među svojim podanicima, međutim, nije bio popularan, koji su se na njega kasnije žalili caru Tiberiju. Iako ga je Tiberije branio, kasnije ga je doveo u Rim, optužio za pripremanje pobune i zatvorio. Arhelaj je umro u zatočeništvu a Kapadokija je anektirana Carstvu te postala rimska provincija.

## Izvori
* Chris Bennett, Egyptian Royal Genealogy - Ptolemaic Dynasty, 2005. Avail at http://www.geocities.com/christopherjbennett/ptolemies/ptolemaic_contents.htm , visited 5/12/2005.
* Aiden Dodson and Dylan Hilton, Complete Royal Families of Ancient Egypt, London: Thames & Hudson, 2004. MCL 932 Dod.
* Anthony Wagner, Pedigree and Progress, Essays in the Genealogical Interpretation of History, London, Philmore, 1975. Rutgers Alex CS4.W33.

### Literatura
* Cassius Dio, xlix. 32-51
* Strabo, xii. p. 540
* Suetonius, *Tiberius*, 37, *Caligula*, 1
* Tacitus, *Ann.* ii. 42
Aminta od Galatije

**Aminta** (grčki *Ἀμύντας*, Amyntas, 1. vijek pne.), poznat i kao **[[Tetrarh]] [[Trocmi|Trokmija]]**, bio je kralj antičke Galatije od 36. pne. do 25. pne. Bio je sin kralja Brogitariksa, a služio je kao sekretar kralju Diotaru. Za vrijeme rata Trijumvirata i cezaroubica poslan je kao komandant galatijskog kontingenta u vojsci Bruta, ali je prebjegao trijumvirima pred bitku kod Filipa 42. pne. Nakon preuzimanja prijestolja je podržavao Marka Antonija, ali je godine 31. pne. pred bitku kod Akcija prešao Oktavijanu.

## Reference
* Smith, William (editor); *[[Dictionary of Greek and Roman Biography and Mythology]]*, "Amyntas (6)" , Boston, (1867)
* Head, Barclay; *Historia Numorum*, "Galatia", (1911)
* Settipani, Christian, Les Ancêtres de Charlemagne (France: Éditions Christian, 1989).

## Napomene
Polemon I od Ponta

**Polemon Pitodor**, također poznat kao **Polemon I** ili **Polemon I od Ponta** (, Polemon Pythodoros, ? - 8. pne.) bio je rimski klijentski vladar Kilikije, Ponta, Kolhide i Bosporskog Kraljevstva.

## Izvori
* Wikipedija na francuskom jeziku
* http://www.ancientlibrary.com/smith-bio/2767.html 
* http://www.ancientlibrary.com/smith-bio/3651.html 
* http://www.tyndale.cam.ac.uk/egypt/ptolemies/cleopatra_vii.htm#Cleopatra.42
Laslo Petrik

**Laslo Petrik** (mađ. *Petrik László*; Trešnjevac, 1928), baranjski slikar.

## Biografija
Rodio se 1928. godine u mjestu Trešnjevac (mađ. *Oromhegyes*), koje se danas nalazi u Opštini Kanjiža u Severnobanatskom okrugu Republike Srbije. Nakon školovanja stekao je zvanje učitelja i zaposlio se u osnovnoj školi u baranjskom mjestu Zmajevac, u kojoj je kao nastavnik likovne umjetnosti radio sve do penzionisanja.

## Slikarstvo
Slikarstvom se počeo baviti u mladosti pa preko 6 decenija stvara portrete, pejzaže, mrtve prirode… Izlagao je na više grupnih i samostalnih izložbi u Baranji, Hrvatskoj i inostranstvu (Mađarska, Poljska). Učesnik je i brojnih likovnih kolonija.

## Izvor
* Mirovna grupa Oaza: Izložba slika Lasla Petrika
Trešnjevac

**Trešnjevac** () je naselje u opštini Kanjiža u Severnobanatskom okrugu. Prema popisu iz 2002. bilo je 1868 stanovnika (prema popisu iz 1991. bilo je 2028 stanovnika).

## Demografija
U naselju Trešnjevac živi 1486 punoletnih stanovnika, a prosečna starost stanovništva iznosi 40,7 godina (39,2 kod muškaraca i 42,2 kod žena). U naselju ima 726 domaćinstava, a prosečan broj članova po domaćinstvu je 2,57.

Ovo naselje je velikim delom naseljeno Mađarima (prema popisu iz 2002. godine), a u poslednja tri popisa, primećen je pad u broju stanovnika.

## Napomene
→ * - Podaci za površinu i gustinu naseljenosti dati su zbirno za katastarsku opštinu Trešnjevac, na kojoj se nalaze dva naselja, Totovo Selo i Trešnjevac.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Ariobarzan II od Kapadokije

**Ariobarzan II**, zvani **Filopator** (, Ariobarzánēs Philopátōr, *očeljubiv*, ? - cca. 51. pne.) bio je vladar Kapadokije. Naslijedio je svog oca Ariobarzana I, a oženio se za Atenaidu, kćer Mitridata Velikog. Antički izvori navode da je bio slab vladar i stalni predmet zavjera za svrgavanje. Oko 57. pne. ga je od svrgavanja morao spašavati rimski vojskovođa Aulo Gabinije. Ubijen je u atentatu koji su organizirali pristaše Partskog Carstva. Naslijedio ga je sin Ariobarzan III.

## Literatura
Ariobarzan III od Kapadokije

**Ariobarzan III**, zvani **Euzeb Filoromaj** (, Ariobarzánēs Eusebḗs Philorṓmaios, *Bogobojazni, prijatelj Rimljana*, ? - 42. pne.) bio je kralj antičke Kapadokije. Na prijestolje je došao oko godine 51. pne. nakon ubistva oca Ariobarzana II, a krunu mu je potvrdio rimski Senat. Prema Ciceronovim svjedočanstvima, bio je predmetom stalnih zavjera, u kojima je sudjelovala i njegova vlastita majka. Ispočetka vjerni Pompejev saveznik, u rimskom građanskom ratu je prešao na Cezarovu stranu, zbog čega je nagrađen vlašću nad Malom Armenijom. Kada je nakon Cezarovog ubistva vlast nad rimskom Azijom preuzeo Cezarov ubica Gaj Kasije Longin, Ariobarzana je dao pogubiti. Naslijedio ga je brat Arijarat X.

## Literatura
*
Josip Pejaković

**Josip Pejaković** (Travnik, 5. marta 1948 - Sarajevo, 18. jula 2025), jugoslavenski i bosanskohercegovački glumac i dramatičar.

Jedno vrijeme je bio pjevač travničke rok grupe *[[Veziri]]*. Poslije ga je zamijenio Sead Memić Vajta. Nakon toga se posvetio glumi. Odigrao je nekoliko uloga u amaterskom pozorištu u Travniku, a poslije je otišao u Sarajevo gdje je ubrzo postao omiljen kod publike i kritičara.

Proslavio se monodramama: *On meni nema Bosne*, *Oj živote* i *O, izbjeglice*. Igrao je manje, ali zapažene uloge u televizijskim serijama i filmovima poput *[[Osma ofanziva]]*, *Gluvi barut* (1990), *[[Savršen krug]]* (1997) i dr. Član je savjeta *[[Novi Plamen|Novog plamena]]*.

## Filmografija
### Filmovi
* *[[Kuduz]]* (1989)
* *[[Gluvi barut]]* (1990)
* *[[Savršeni krug]]* (1997)

### TV
* *[[Uvrijeđeni čovjek]]* (1972)
* *[[Papirna]]* (1973)
* *[[Odbornici]]* (1975)
* *[[Porobdžije]]* (1976)
* *[[Osma ofanziva]]* (1979)
* *[[Ljudski faktor]]* (1981)
* *[[Ukazanje Gospe u selu Grabovica]]* (1982)
* *[[Hasanaginica]]* (1983/II)
* *[[Bratimstvo]]* (1988)
* *[[Vuk Karadžić (TV serija)|Vuk Karadžić]]* (1988)
* *[[Zamka za ptice]]* (1991)

## Vanjske veze
* Video
Elio Di Rupo

**Elio Di Rupo** (rođen 18. jula, 1951. u Morlanwelzu) je belgijski socijal-demokratski političar i predsednik frankofone is a Belgian social-democratic Socijalističke partije. Di Rupo je otvoreno gej.

## Biografija
Elio Di Rupo je sin italijanskih imigranata. Njegov otac je umro kada mu je bilo samo godinu dana, i o njemu i još šestoro dece se brinula njegova majka. Iz finansijskih razloga, troje od sedmoro dece je moralo da bude smešteno u sirotište, smešteno u blizini mesta gde je porodica stanovala.

Diplomirao je i doktorirao hemiju na Mons-Hainaut, gde je i započeo svoju profesionalnu karijeru.

## Politička karijera
Svoju političku karijeru je započeo kao ataše u kabinetu Jean-Maurice Dehoussea, 1980-1981.

Elio Di Rupo je vođa jedne od dve belgijske socijal-demokratske partije, *Parti Socialiste* (PS) i jedan je od najmoćnijih političara Belgije.

Poznat je po tome što uvek nosi crvenu mašnu.

Godine 1996. je lažno optužen da je imao seksualne odnose sa maloletnikom, Olivierom Trusgnachom. Ove optužbe su zamalo značile kraj njegove karijere, ali je dokazano da su neistinite.

Godine 2000. postao je gradonačelnik Monsa, glavnog grada provincije Hainaut.

Oktobra 2005. postao je ministar-predsednik Valonije.

Tokom 2006. i 2007. Di Rupo i njegova partija su se pokazali neuspešnim u pokušaju iskorenjivanja korupcije. Ovo je verovatno bio razlog zbog koga je partija izgubila prvo mesto među frankofonim partijama Belgije na izborima 2007.

Nakon što je bivši predsenik, Guy Spitaels zahtevao da se odluči između svoje uloge predsednika Valonije i uloge predsednika partije, Di Rupo je raspisao izbore u partiji i objavio da će dati ostavku na mesto predsednika Valonije ako ponovo bude izglasan za predsednika partije. Di Rupo je dobio 89.5% glasova.

Nakon belgijskih izbora, 2010. godine, u kojoj je njegova partija dobila najviše glasova od frankofonih partija, pojavile su se spekulacije da će njemu biti povereno da formira vladu.

## Vanjske veze
*  Zvanični blog Elija Di Rupa

## Reference

|-
Roberto Ciulli

**Roberto Ciulli** (rođen 1. travnja 1934 u Milanu) je italijanski redatelj, koji trenutno živi u njemačkom gradu Mülheim an der Ruhr, odnosno radi u Theater an der Ruhr.

Ciulli je doktorirao filozofiju godine 1965. i otišao u Njemačku gdje je radio kao tvornički radnik i vozač kamiona. Njegov kazališni rad u Njemačkoj, počeo je u Göttingenu, gdje je najprije radio kao asistent redatelja, zatim je radio kao redatelj. Nakon toga je radio Berlinu, Düsseldorfu i Kölnu.

## Vanjske veze
* Clowns in der Nacht, Film zu Ciullis Regiearbeit
* Augenblick Polen, Film zur Gastspielreise in Polen
* ''Eine kurze Geschichte von Roberto Ciulli und der Kraft des Lebendigen'' in WDR 5 vom 10. April 2010 von Aishe Malekshahi
The English Patient

***The English Patient*** je roman koga je napisao i godine 1992. izdao šrilankansko-kanadski književnik Michael Ondaatje. Radnja polagano otkriva životnu priču teško opečenog Mađara s engleskim naglaskom, njegove kanadske bolničarke, kanadsko-italijanskog lopova i indijskog sapera u britanskoj vojsci dok očekuju kraj drugog svjetskog rata u italijanskoj vili. Roman je osvojio kanadsku nagradu Generalnog Guvernera i Bookerovu nagradu za fikcijuj. Široj javnosti je najpoznatiji kao predložak Oscarom nagradenog istoimenog filma iz 1996.

## Vanjske veze
* Michael Ondaatje discusses ''The English Patient'' on the BBC
* ''The English Patient'' by Michael Ondaatje, reviewed by Ted Gioia (The New Canon) )
* "The English Patient", ''Reading Group Center'', Random House
* "The English Patient", ''Spark Notes''
* *[[World Book Club]]*
* Literapedia
The Cuckoo Waltz

**''The Cuckoo Waltz** ''je kompozicija švedskog muzičara J. E. Jonassona iz 1920. godine, poznata kao jedna od posljednjih u ritmu valcera prije nego što je fokstrot postao dominantni plesni stil.
I'll Be With You in Apple Blossom Time

***I'll Be With You in Apple Blossom Time*** je američka zabavna pjesma za koju je godine 1920. muziku napisala Nora Bayes, a tekst Neville Fleeson. U svoje vrijeme nije bila zapažena, ali ju je obrada trija *[[The Andrews Sisters]]* učinio jednom od najpopularnijih pjesama u SAD za vrijeme drugog svjetskog rata.
I Belong to Glasgow

***I Belong to Glasgow*** je škotska music hall pjesma iz 1920-ih koju je napisao zabavljač Will Fyffe, navodno inspiriran susretom s jednim pijancem na ulicama Glasgowa. Fyfe ju je namijenio Harryju Lauderu, ali ju je on odbio izvoditi zato što je, po njegovom mišljenju, promicala konzumaciju alkoholnih pića. Pjesma je stekla veliku popularnost i služi kao neslužbena himna tog grada. Poslije su je izvodili brojni izvođači kao Danny Kaye, Eartha Kitt, Gracie Fields i Kirk Douglas.

## Vanjske veze
* Song Lyrics 
* I Belong To Glasgow - Animated Footage
Will Fyffe

**Will Fyffe** (16. februar 1885 - 14. decembar 1947.) bio je škotski glumac, pjevač i music hall zabavljač, najpoznatiji kao autor *[[I Belong to Glasgow]]*, pjesme koja dan-danas služi kao neslužbena himna Glasgowa.

## Vanjske veze
* Will Fyffe on Time Out
* Will Fyffe on Fandango
Ma! He's Making Eyes at Me

***Ma! He's Makin' Eyes at Me*** je američka zabavna pjesma koju su godine 1921. napisali Con Conrad i Sidney Clare za Eddieja Cantora. Pjesma je postala veliki hit, a nakon toga je obrađivana nekoliko puta, uključujući verziju Lene Zavaroni iz 1974.
The Sheik of Araby

***The Sheik of Araby*** je američka zabavna pjesma izdana 1921. godine za koju su tekst napisali Harry B. Smith i Francis Wheeler, a muziku Ted Snyder. Kao inspiracija je poslužio tada iznimno popularni roman *[[The Sheik (roman)|The Sheik]]* Edith Maude Hull, odnosno istoimeni film sa Rudolphom Valentinom u glavnoj ulozi. Pjesma je postala popularna, a stekla je i brojne obrade od strane jazz muzičara, te se smatra jednom od standardnih kompozicija tog žanra. 1926. dobila je novi tekst koji je napisao Billy Rose, a njegova verzija dobila je naziv "**That Night in Araby**".

Araby u naslovu je referenca na Arapski poluotok.

Jednu od verzija su napravili i *[[The Beatles|Beatlesi]]*, 1962. godine. Pjesmu je pjevao George Harrison (on je često pjevao rane pjesme kad su Beatlesi svirali u Hamburgu), s Peteom Bestom na bubnjevima. Može se naći na Anthology 1.
Mamie Smith

**Mamie Smith (née Robinson)** (26. maj 1883&nbsp;– 16. septembar 1946) bila je američka vodviljska pjevačica, plesačica, pijanistica i glumica koja je nastupala u nekoliko igranih filmova pred kraj njene karijere. U vodvilju je u nastupima koristila nekoliko stilova, uključujući jazz i blues. U historiju bluesa je ušla kao prva američka umjetnica koja je snimila blues vokale 1920.

## Vanjske veze

* Mamie Smith  African American Registry
* 
* 
* Mamie Smith Blues Online Biography  with photos
* Mamie Smith on RedHotJazz.com  with .ram files of her early recordings
* Mamie Smith and the Birth of the Blues Market NPR special on the selection on "Crazy Blues" to the 2005
*
Ben Selvin

**Ben Selvin** (5. mart 1898 - 15. jul 1980.) bio je američki muzičar, dirigent, inovator i diskografski direktor rusko-jevrejskog porijekla. U mladosti je sa svojim "Novelty Orchetstra" snimio između 13.000 i 20.000 ploča. Među njima se svojom popularnošću najviše izdvaja *[[I'm Forever Blowing Bubbles]]*. Od 1927. do 1934. je radio kao direktor Columbia Records. Kasnije je bio važna ličnost u razvoju muzike za liftove (Muzak).
Edith Maude Hull

**Edith Maude Hull** (također poznata kao **E. M. Hull** i** Edith M. Hull**) (1880-1947) bila je britanska spisateljica romana najpoznatija kao autor romana *[[The Sheik]]* koji je postao međunarodnim bestselerom godine 1921. Njegov uspjeh, cementiran popularnom filmskom verzijom s Rudolphom Valentinom u glavnoj ulozi, zaslužan je za procvat žanra "pustinjske romanse". Hull je nakon njega napisala *The Shadow of the East*, *The Desert Healer* i *[[Son of the Sheik (film)|The Sons of the Sheik]]*.

## Vanjske veze
* E. M. Hull Remembered 
* 
* The Women's Library Archives, which contains "Books and papers relating to EM Hull "
Darinko Kosor

**Darinko Kosor** (14.3. 1965 - ) je hrvatski političar, poznat po tome što vodi Hrvatsku socijalno-liberalnu stranku. Trenutna hrvatska premijerka i predsjednica HDZ Jadranka Kosor je njegova rođaka. Usprkos tome, HSLS je pod njegovim vodstvom 14.7. 2010. službeno izašao iz koalicije sa HDZ-om u kojoj je bio nekoliko godina.
Darinko Kosor bio je i predsjednik Saveza socijalističke omladine Zagreb.

## Vanjske veze
1427.

Godina **1427** (**[[rimski brojevi|MCDXXVII]]**) bila je redovna godina koja počinje u srijedu (1. 1. po julijanskom kalendaru).

## Događaji
* 24. 1. - Ugarska vojska (Ivan Morović, Dan II, portugalski princ Pedro, Vladislav Blagaj...) prelazi preko Karpata u Vlašku. 
* januar - Turske akindžije upadaju u Srbiju, opsednuto Novo Brdo, do leta se šire i na Pomoravlje. 
** Turci tokom godine zauzimaju Kruševac. 
** Budući Mahmud Paša Abogović uhvaćen kao dete tokom turske invazije Srbije.
* 3. 2. - Mletački senat ratifikovao dopunu srpsko-mletačkog mirovnog ugovora od prošle godine.
* mart - Turski čovek u Vlaškoj Radu II definitivno zbačen uz mađarsku pomoć i postavljen Dan II; sultan Murat II došao u Vidin.
* mart - april - Pobuna rudara u Srebrenici protiv despotove vlasti ugušena oštrim merama (osakaćeni i dubrovački trgovci).
* 19. 7. - Umro srpski despot Stefan Lazarević, kasnije i svetitelj srpske crkve; nasleđuje ga sestrić **[[Đurađ Branković]]**, koji se zatekao u Zeti.
** Ishak-beg upada u Srbiju nakon Stefanove smrti.
* 4. 8. - Husitski ratovi: pobedom kod Tahova husiti okončavaju četvrti krstaški pohod.
* 2. 9. - Bosanski kralj Tvrtko II izdao povelju kojom, ako ne bude imao potomaka, označava grofa Hermana Celjskog za naslednika krune.
* septembar - novembar (ili decembar) - Ugarski kralj Žigmund boravi u Beogradu, koji zajedno sa severnom Mačvom zauzima u skladu sa Ugovorom iz Tate (Đurđu ipak ostaje južni deo Mačvanske banovine); Žigmundu bi trebao pripasti i Golubac, ali vojvoda Jeremija traži 12.000 dukata da ga preda.
* novembar - Srpsko-mađarske snage odbile turski odred kod Ravanice.
* decembar - Jeremija predao Golubac Turcima, Žigmund odmah kreće da ga osvoji.

### Tokom/tijekom godine
* Braća Đurađ i Lješ Đurašević se odmeđu od despota Đurđa Mlečanima, koji nisu spremni da ih prihvate. Uzimaju staro prezime Crnojevići). Tokom 1415-27 podigli su Manastir Kom, zadužbinu na Skadarskom jezeru. 
* 1427 - 1430 - Kuga hara u Kotoru i šire. 
* 1427-28 - Slikar Dživan Ugrinović oslikava palatu Sandalja Hranića u Dubrovniku. 
* Bitka kod Ehinada je poslednja vizantijska pomorska pobeda (nad Karlom Tokom, vladarom Epira). 
* Umro Chimalpopoca, vladar Tenochtitlána, nasleđuje ga Itzcoatl ("Opsidijanska Zmija"), osnivač astečke imperije. 
* Slabo poznati portugalski istraživač Diogo de Silves navodno otkrio jedno od azorskih ostrva.

## Rođenja

* 29. 11. - Imperator Zhengtong, kineski car († 1464)
* približno - Nikola Modruški, svećenik i diplomat († 1480)

## Smrti

* 19.7. - Stefan Lazarević, srpski despot (* 1377)
* Qu You, kineski književnik (* 1341)

## Reference

* Ž. Fajfrić, Sveta loza kneza Lazara, rastko.rs
* Ž. Fajfrić, Sveta loza Brankovića, rastko.rs
* Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457), Vjekoslav Klaić (archive.org)
Mafija

**Mafija** () je naziv za zločinačko udruženje koje potiče sa Sicilije u 19. vijeku kada je bilo poznato pod imenom *[[La Cosa Nostra]]* (italijanski: *naša stvar*). Predstavlja relativno labavo organizirani savez bandi kriminalaca koje dijele sličnu strukturu i kodeks ponašanja u kome je jedan od ključnih elemenata omerta ili "zakon šutnje". Grupe, poznate kao "porodice" ili "klanovi", obično svoje kriminalne aktivnosti imaju ograničene na točno određeno područje - gradove ili pojedine četvrti.

Mafija je zahvaljujući ekonomskoj migraciji sa Sicilije krajem 19. i početkom 20. vijeka dobila svoje podružnice u prekomorskim zemljama kao što su Australija, Kanada i SAD, gdje se 1920-ih i 1930-ih, zahvaljujući specifičnim društveno-ekonomskim okolnostima počinje razvijati italo-američka mafija. Ona je, zahvaljujući Hollywoodu i drugim oblicima popularne kulture postala najpoznatijom od svih grupa organiziranog kriminala na svijetu.

Izraz mafija je, s vremenom, postao sinonim za svaku jaču ili veću kriminalnu organizaciju, tako da se danas npr. govori o albanskoj, crnogorskoj, hercegovačkoj ili ruskoj mafiji.

## Vanjske veze

* Direzione Investigativa Antimafia
* The financial mafia. The illegal accumulation of wealth and the financial-industrial complex  by Umberto Santino, in "Contemporary Crises" 12, Kluwer Academic Publishers, Dordrecht, September 1988, pp.&nbsp;203–243
* , by Oriana Bandiera, London School of Economics, August 1999
* The Mafia in Sicilian History
* Cosa Nostra - Rebranding the Mafia 
* Italian Mafia Terms Defined 
* Mafia Today daily updated mafia news site and Mafia resource
Harry Reems

**Harry Reems** (rođen kao **Herbet Streicher**; Bronxu 27.8. 1947 - 19.3. 2013) je bio američki golf-poduzetnik i trgovac nekretninama, najpoznatiji kao jedna od prvih muških porno-zvijezda. Slavu je stekao nastupom u znamenitom filmu *[[Deep Throat]]* (Duboko grlo) iz 1972. gdje mu je partnerica bila Linda Lovelace. Zbog nastupa u tom filmu je bio predmetom progona od strane federalnih vlasti zbog opscenosti te 1976. osuđen na zatvorsku kaznu, a što je presudom višeg suda poništeno. Reems je 1989. godine, nastojeći se osloboditi ovisnosti o alkoholu i drogama, prešao na metodizam i odlučio život posvetiti vjeri.

## Izvori

**Autobiography:** *Here Comes Harry Reems!*, 1975, Pinnacle Books (OOP); 

## Vanjske veze
* Long interview and retrospective ''(The Observer)''
* Harry Reems interview 
* Bullz-Eye Harry Reems Interview 2005
* Harry Reems on Inside Deep Throat, an interview with Channel 4
* Interview  with SexHerald.com
Aerodrom Cà Mau

**Međunarodni aerodrom Ca Mau** (Sân bay Cà Mau) , također poznat kao **Cảng hàng không Cà Mau**, **Ca Mau Airport**, je aerodrom smješten u Phuong 6u, 2 km sjeveroistočno od Ca Mau, Vijetnam. 

Aerdorom je zračno raskršće Vietnam Airlinesa.

## Aviokompanije i odredišta
* Vietnam Airlines (Ho Chi Minh Grad)
## Vanjske veze

* Ca Mau Airport  (službena stranica)
Lista epizoda serije CSI: Miami

Slijedi lista epizoda američke dramske serije **.

Prva, druga i treća sezona imaju 24 epizode, isto kao i peta i osma. Četvrta i sedma sezona su imale po 25 epizoda. Šesta sezona je imala samo 21 epizodu zbog štrajka scenarista. Deveta sezona ima 22 epizode, dok je deseta i poslednja sezona imala 19 epizoda.

Serija *CSI: Miami* broji 10 sezona i 232 epizode.

## Pregled serije

## Epizode
### : (2002)

### Sezona 1: (2002–03)

### Sezona 2: (2003–04)

### Sezona 3: (2004–05)

### Sezona 4: (2005–06)

### Sezona 5: (2006–07)

### Sezona 6: (2007–08)

### Sezona 7: (2008–09)

### Sezona 8: (2009–10)

### Sezona 9: (2010–11)

### Sezona 10: (2011–12)

## Izvori i napomene
DTV

Troslov **DTV** može značiti:
## Kratice
### Domaće
* **DTV** – "društvo za t(j)elesno vaspitanje" ("Partizan"; u nekadašnjoj Jugoslaviji);
* **DTV** – "društvo turističkih vodiča" (u Hrvatskoj);
### Strane
* DTV (оd ) – digitalna televizija;
* Direct-to-video;

## Televizije
* DTV (Daugavpilska televizija) – latvijski televizijski kanal;
* DTV – moldavski televizijski kanal;
* DTV – ruski televizijski kanal;
* DirecTV – američka satelitska TV-kompanija.
Pramac

**Pramac** (, , , , ) je prednji dio broda i drugih plovila. U širem smislu dio od početka paralelnog srednjaka prema naprijed. Pramac je najistureniji dio broda krajnje suprotan krmi.

## Razvoj

Pramac se kroz historiju znatno mijenjao. Tokom starog vijeka pramac je bio savijen unatrag, a pod vodom je nosio kljun (rostrum) radi mogućnosti udara u neprijateljski brod (npr. trirema). U srednjem vijeku galije su imale dugo rilo (kljun) preko koga se polazilo na juriš. Veliki jedrenjaci su imali prvo zaobljen i otvoren, a poslije zatvoren pramac. U doba brzih trgovačkih jedrenjaka razvio se kliperski pramac koji su prihvatile i jahte.

Sredinom 19. vijeka ratni parni brodovi gradili su se opet sa kljunom, jer se smatralo da će parni pogon omogućiti udar kljunom u borbenim djelovanjima. Trgovački brodovi imali su ravan okomit pramac. U novije vrijeme razvio se „bublasti“ pramac s proširenom „bublom“ ispod vodene linije radi smanjenja otpora. Sada je pramac iznad vode, kos, nagnut naprijed i gore proširen i zaobljen. Takav oblik daje više prostora na pramačnoj palubi za vitla i privezne radove, smanjuje posrtanje broda, jer se uranjanjem povećava uzgon i koči poniranje pramca. Ledolomci imaju pod vodom kos i oštar pramac, tako da se brod uzdigne na led i težinom lomi ledeno polje ispred sebe. Kod nekih najmodernijih ratnih brodova poput američkog razarača USS ''Zumwalta'' (izgrađen 2010-ih), pramac je izrazito nakošen unatrag i oštar, s ciljem da siječe valove umjesto da prelazi preko njih.

## Veze
* Bulb pramac
* Krma
* Trup broda

## Izvori
Zhizhi Chanyu

**Zhizhi Chanyu** (kineski: 郅支單于, ruski: Шаньюй Чжичжи or Чжичжи-хан, Wade-Giles: Chihchih) (? - 36. pne.) bio je Chanyu ili poglavar naroda Xiongnu, koji se u drevnim kineskim spisima također zove i **Luanti Hutuwusi**, odnosno "Vrijedni princ Istoka".

Nakon smrti prethodnog Chanyua godine 60. pne. je među Xiongnuima izbio građanski rat. Godine 56. pne. je Zhizhi digao ustanak protiv prijestonasljednika, odnosno starijeg brata Jihoushana (Huhanye Chanyu). Do godine 54. pne. je uspio osvojiti najveći dio Mongolija|mongolske stepe, natjeravši Huhanyea da se skloni na jug i zatraži pomoć Kineza. Oni su Zhizhija protjerali na zapad, do Kangjua.

Kangjui su poslije uz Zhizhijevu pomoć napali i opustošli Wusun. Zhizhi je potom Kangjue natjerao da mu sagrade tvrđavu na rijeci Talas od koje je nastao moderni Taraz u Kazahstanu. Tamo je uspostavio državu koja se u zapadnoj historiografiji naziva "Zapadni Xiongnu".

Zhizhi je godine 42. pne. dao pogubiti kineskog izaslanika Gu Jia. Šest godina kasnije je poražen u bitci kod Zhizhija nastojeći obraniti svoju tvrđavu od kineske kaznene ekspedicije.

 

## Povezano
* Huyan
Lucije Gelije Publikola (konzul 36. pr. n. e.)

**Lucije Gelije Publikola** (*Lucius Gellius Publicola*, ? - 31. pne.?) bio je rimski političar i vojskovođa iz vremena kraja Republike.

Bio je sin istoimenog konzula za 72. pne. Antički izvori navode da je bio optužen za incest sa vlastitom pomajkom, ali se uspio osloboditi optužbe govorom u Senatu.

Godine 44. pne. se nakon atentata na Cezara pridružio njegovim ubicama, ali je i protiv njih kovao zavjeru s ciljem da ih likvidira - prvo Marka Junija Bruta, a potom Gaja Kasija Longina. Kada je raskrinkan, uspio je dobiti pomilovanjem posredovanjem polubrata Marka Valerija Mesale Korvina, ali je odmah prebjegao na stranu trijumvira.

Za svoj čin je godine 36. pne. nagrađen mjestom konzula. U ratu Zapada i Istoka Publikola je podržao Antonija i komandirao desnim krilom njegove flote u bitci kod Akcijuma. S obzirom da poslije nje o Publikoli nema spomena, pretpostavlja se da je u njoj poginuo.

## Literatura
Marko Kokcej Nerva (konzul 36. pr. n. e.)

**Marko Kokcej Nerva** (*Marcus Cocceius Nerva*, 1. vijek pne.) bio je rimski političar iz doba prijelaza Republike u Carstvo. Potekao je iz grada Narnija (današnji Narni). Godine 36. pne. je imenovan za konzula.

Njegov istoimeni sin je bio ugledni pravnik i prijatelj cara Tiberija, a praunuk Nerva je i sam postao car.

## Literatura
Farnavaz II od Iberije

**Farnavaz II** (), ? - 30. pne.) bio je kralj Kakvkaske Iberije (Kartli ili današnja istočna Gruzija) iz Artaksijadske dinastije. Vladao je od godine 63. pne. do 30. pne. Dok se u klasičnim izvorima navodi kao Farnabazus, u srednjovjekovnim gruzijskim ljetopisima se navodi kao **Bartom** ili **Bratman**.

Na vlast je došao nakon što mu je u trećem mitridatskom ratu godine 65. pne. njegov otac Artag poražen od rimskog vojskovođe Pompeja. Godine 36. pne. je u njegovu zemlju došao rimski legatus|legat Publije Kanidije Kras i natjerao ga da pokrene pohod protiv Kavkaske Albanije i njenog kralja Zobera. Antički izvori navode kako je Albanija pokorena.

Srednjovjekovni gruzijski izvori, pak, navode kako je oko godine 30. pne. Parnavaza porazio i ubio Mirijan, izgnani princ i sin kralja Parnajoma, koji se vratio iz Partije.

## Literatura
Publije Kanidije Kras

**Publije Kanidije Kras** (*Publius Canidius Crassus*, ? - 30. pne.) bio je rimski vojskovođa iz doba kraja Republike. Godine 43. pne. je za vrijeme mutinskog rata služio kao oficir u Lepidovoj vojsci, a onda prešao Marku Antoniju. Godine 36. pne. je za vrijeme Antonijevog rata protiv Parta poslan na Kavkaz gdje je iberijskog kralja Parnavaza natjerao da za rimski račun napadne i osvoji Albaniju. Kras se poslije toga priključio glavnini Antonijeve vojske.

U ratu Antonija i Oktavijana je komandirao Antonijevom kopnenom vojskom. Pred bitku kod Akcijuma 31. pne. je Antoniju i Kleopatri predložio da se Oktavijanu suprotstave na kopnu umjesto na moru, ali njegov prijedlog nije uvažen. Iako je Antonije za vrijeme pobjegao u Egipat, Kras je optužen za dezerterstvo. Ipak se sklonio u Egipat, gdje je na kraju pogubljen po Oktavijanovom naređenju.

## Literatura
Erzurum

**Erzurum** (, kurdski *Erzirom*, jerm. Կարին = *Karin*) je veliki grad u regiji Istočna Anadolija u Turskoj. Erzurum ima oko 570 000 stanovnika (2006), on je i administrativni centar istoimene provincije.
## Geografija
Nalazi se 190 kilometara istočno od Erzincana, i 1300 kilometara istočno od Istanbula, na platou visokom oko 1 950 metara. U gradu vlada ekstremna kontinentalna klima, pa je prosječna januarska temperatura −11&nbsp;°C, i redovno puno sniježi, a ponekad se tmperature spuštaju i do −30&nbsp;°C.
## Historija
Grad je osnovan oko 415. Za Bizantskog carstva, prije poraza u Bitci kod Mancikerta, bio je poznat pod imenom *Teodiosiopolis*. Ime Erzurum potiče od persijske fraze „Arz-e Rum“ (rimska granica). Rusi su zauzimali *Erzurum* 1829., 1878. i 1916. ali su ga svaki put vratili Turskoj. Prije genocida nad Armencima iz 1915., Armenci su činili veliki deo stanovništva. Danas u gradu žive Turci i Kurdi.

Univerzitet Ataturk u Erzurumu je sa 40.000 studenata jedan od najvećih u Turskoj. U okolini grada se nalaze skijališta.

## Vanjske veze

* Internet prezentacija grada
* Informacije o Erzurumu 
* Erzurum